CELEX: 22011D0057
Language: hu
Date: 2011-05-20 00:00:00
Title: Az EGT Vegyes Bizottság 57/2011 határozata ( 2011. május 20. ) az Európai Gazdasági Térségről szóló megállapodás XX. mellékletének (Környezet) módosításáról

28.7.2011   
            
            
               HU
            
            
               Az Európai Unió Hivatalos Lapja
            
            
               L 196/39
            
         AZ EGT VEGYES BIZOTTSÁG 57/2011 HATÁROZATA
   (2011. május 20.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2011. április 1-jei 43/2011 EGT vegyes bizottsági határozat (1) módosította.
            
         
               (2)
            
            
               A 2000/60/EK európai parlamenti és tanácsi irányelvvel összhangban az interkalibrációs hálózatot alkotó helyek nyilvántartásának létrehozásáról szóló, 2005. augusztus 17-i 2005/646/EK bizottsági határozatot (2) bele kell foglalni a megállapodásba.
            
         
               (3)
            
            
               A vízpolitika területén a környezetminőségi előírásokról, a 82/176/EGK, a 83/513/EGK, a 84/156/EGK, a 84/491/EGK és a 86/280/EGK tanácsi irányelv módosításáról és azt követő hatályon kívül helyezéséről, valamint a 2000/60/EK európai parlamenti és tanácsi irányelv módosításáról szóló, 2008. december 16-i 2008/105/EK európai parlamenti és tanácsi irányelvet (3) bele kell foglalni a megállapodásba.
            
         
               (4)
            
            
               A vizek állapotának kémiai elemzésére és figyelemmel kísérésére vonatkozó műszaki előírásoknak a 2000/60/EK európai parlamenti és tanácsi irányelv szerinti megállapításáról szóló, 2009. július 31-i 2009/90/EK bizottsági irányelvet (4) bele kell foglalni a megállapodásba.
            
         
               (5)
            
            
               A 2008/105/EK irányelv 2012. december 22-vel hatályon kívül helyezi a megállapodásba foglalt 82/176/EGK (5), 83/513/EGK (6), 84/156/EGK (7), 84/491/EGK (8) és 86/280/EGK (9) tanácsi irányelvet, amelyek következésképpen 2012. december 22-ével a megállapodás értelmében hatályukat vesztik,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. melléklete a következőképpen módosul:
   
               1.
            
            
               A 8. pont (82/176/EGK tanácsi irányelv), a 9. pont (83/513/EGK tanácsi irányelv), a 10. pont (84/156/EGK tanácsi irányelv) és a 11. pont (84/491/EGK tanácsi irányelv) a következő szöveggel egészül ki:
               „ , az alábbi módosítással:
               
                           —
                        
                        
                           
                              32008 L 0105: az Európai Parlament és a Tanács 2008. december 16-i 2008/105/EK irányelve (HL L 348., 2008.12.24., 84. o.).”
                        
                     
         
               2.
            
            
               A 12. pont (86/280/EGK tanácsi irányelv) és a 13ca. pont (2000/60/EK európai parlamenti és tanácsi irányelv) a következő francia bekezdéssel egészül ki:
               
                           „—
                        
                        
                           
                              32008 L 0105: az Európai Parlament és a Tanács 2008. december 16-i 2008/105/EK irányelve (HL L 348., 2008.12.24., 84. o.).”
                        
                     
         
               3.
            
            
               A 13cab. pont után (2008/915/EK bizottsági határozat) a szöveg a következő pontokkal egészül ki:
               
                           „13cac.
                        
                        
                           
                              32005 D 0646: a Bizottság 2005. augusztus 17-i 2005/646/EK határozata a 2000/60/EK európai parlamenti és tanácsi irányelvvel összhangban az interkalibrációs hálózatot alkotó helyek nyilvántartásának létrehozásáról (HL L 243., 2005.9.19., 1. o.).
                        
                     
                           13cad.
                        
                        
                           
                              32008 L 0105: az Európai Parlament és a Tanács 2008. december 16-i 2008/105/EK irányelve a vízpolitika területén a környezetminőségi előírásokról, a 82/176/EGK, a 83/513/EGK, a 84/156/EGK, a 84/491/EGK és a 86/280/EGK tanácsi irányelv módosításáról és azt követő hatályon kívül helyezéséről, valamint a 2000/60/EK európai parlamenti és tanácsi irányelv módosításáról (HL L 348., 2008.12.24., 84. o.).
                        
                     
                           13cae.
                        
                        
                           
                              32009 L 0090: a Bizottság 2009. július 31-i 2009/90/EK irányelve a vizek állapotának kémiai elemzésére és figyelemmel kísérésére vonatkozó műszaki előírásoknak a 2000/60/EK európai parlamenti és tanácsi irányelv szerinti megállapításáról (HL L 201., 2009.8.1., 36. o.).”
                        
                     
         
               4.
            
            
               A 8. pont (82/176/EGK tanácsi irányelv), a 9. pont (83/513/EGK tanácsi irányelv), a 10. pont (84/156/EGK tanácsi irányelv), a 11. pont (84/491/EGK tanácsi irányelv) és a 12. pont (86/280/EGK tanácsi irányelv) szövegét 2012. december 22-i hatállyal el kell hagyni.
            
         2. cikk
   A 2005/646/EK határozatnak, valamint a 2008/105/EK és a 2009/90/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. május 21-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (10).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. május 20-án.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 171., 2011.6.30., 44. o.
   
      (2)  HL L 243., 2005.9.19., 1. o.
   
      (3)  HL L 348., 2008.12.24., 84. o.
   
      (4)  HL L 201., 2009.8.1., 36. o.
   
      (5)  HL L 81., 1982.3.27., 29. o.
   
      (6)  HL L 291., 1983.10.24., 1. o.
   
      (7)  HL L 74., 1984.3.17., 49. o.
   
      (8)  HL L 274., 1984.10.17., 11. o.
   
      (9)  HL L 181., 1986.7.4., 16. o.
   
      (10)  Alkotmányos követelmények fennállását nem jelezték.